אחרי יותר מארבעים שנה נחנך השבוע מבנה בית כנסת בקיבוץ קלי"ה בצפון ים המלח. התושבים אומרים כי מדובר בבית הכנסת הנמוך ביותר בעולם!
זה כנראה ימות המשיח. אחרי יותר מארבעים שנה נחנך השבוע מבנה בית כנסת בקיבוץ קלי"ה בצפון ים המלח. התושבים אומרים כי מדובר בבית הכנסת הנמוך ביותר בעולם!
קיבוץ קלי"ה, הוותיק בקיבוצי צפון ים המלח. הוקם בשנת 1974 כסמל לחידוש הישוב היהודי שהיה באזור לפני מלחמת העצמאות. הקיבוץ שהחל כהאחזות נח"ל של גרעין מתנועת העבודה, מונה מעל 90 משפחות, בהן משפחות צעירות מבני הקיבוץ ונקלטים חדשים אשר בונים את ביתם בשכונת ההרחבה הקהילתית.
טקס חנוכת בית הכנסת התקיים במבנה החדש, במעמד ח"כ מיכאל מלכיאלי (ש"ס), הרב שלמה לנדאו (המועצה הדתית) וראש המועצה האזורית מגילות מר אריה כהן שאמר: "המועצה האזורית מגילות נמצאת בתהליך אינטנסיבי של צמיחה והתפתחות. חנוכת בית הכנסת בקיבוץ קלי"ה היא סמל ודוגמא לפתיחות, לסובלנות ולכבוד ההדדי שמהווים את הבסיס למארג החיים המיוחד כאן בצפון ים המלח"